רשת ישראל הישנה

1=פרסום מידע תעופתי פנים ארצי (פמ"ת) המפורסם על ידי מנהל התעופה האזרחית מכח הוראות תקנות הטיס (הפעלת כלי טיס וכללי טיסה), התשמ"ב-1981. מפות נתיבי טיסה (נתיבי התובלה הנמוכים ו-ATS) מהוות חלק בלתי נפרד מהפמ"ת}} הכוכבית האדומה מציינת את רשת UTM, הכוכבית השחורה מציינת את רשת ישראל הישנה, והכוכבית הצהובה מציינת קואורדינאטות גאוגרפיות.
רשת ישראל הישנה (באנגלית: Israel Cassini Soldner; בראשי תיבות: ICS) המכונה גם הרשת השחורה (מפני שבמפה היא מופיעה בצבע שחור) היא רשת קואורדינטות ישרת זווית המבוססת על ועל אליפסואיד ייחוס קלארק 1880 מותאם. צירי ה-Y וה-X ברשת מגדירים את קווי הרוחב והאורך המופיעים במפה, בהתאמה. הגדרת הצירים ברשת הקואורדינטות הפוכה מהאופן בו הם מוגדרים במתמטיקה. ציר ה-X הוא קו אורך ונע מצפון לדרום, וציר ה-Y הוא קו רוחב ונע ממזרח למערב. ערכי הקואורדינטות Y במפה נעים בין 0 מטר במערב ל-300,000 מטר במזרח וערכי הקואורדינטות X במפה נעים בין קצת פחות מ-900,000 מטר בדרום ל-1,000,000 מטר בנקודה ליד מצפה רמון ומ-0 מטר צפונית לאותה הנקודה לקצת יותר מ-300,000 מטר בצפון. רשת ישראל הישנה הוחלפה ברשת ישראל החדשה כרשת הקואורדינטות הרשמית של מדינת ישראל ב-1 בינואר 1994, אך היא עדיין מופיעה במפות ישנות.

==היסטוריה==
רשת ישראל הישנה נקבעה על ידי המנדט הבריטי ב-1922 והתבססה על מדידות טריאנגולציה שביצעו הבריטים בארץ ישראל. קו הבסיס הדרומי של הארץ נמדד באדמות עימארה, סמוך לקיבוץ אורים כיום. שלוש הנקודות של המשולש הראשון:

# 1M: מצפון-מערב למושב פטיש (אבן הסימון כבר אינה קיימת)
# 2M: בשדות קיבוץ אורים
# 3M: בסמוך לכביש 241 (שאז עדיין לא נסלל), בין המושבים פטיש ומסלול - בנקודה יש אתר זיכרון סביב אבן הסימון המקורית

כנקודת המוצא של רשת הקואורדינטות נקבעה גבעת עלי מונטר הסמוכה לעזה, אשר קיבלה את הערך 100,000 מטר בקואורדינטה Y ו-X. כתוצאה מבחירה בנקודה זאת נקודות בנגב הדרומי קיבלו ערכי קואורדינטות שליליים וזאת משום שהבריטים בחרו בראשית כך שהאזורים המפותחים בארץ ישראל יהיו בעלי ערכי קואורדינטות חיוביים.

לאחר סיום תקופת המנדט ופיתוח הנגב הדרומי עלתה הבעיה של ערכי קואורדינטות שליליים. באגף המדידות (כיום המרכז למיפוי ישראל) החליטו לשנות את הרשת כך שקואורדינטות דרומיות לציר Y של הרשת יקבלו ערך של 1,000,000 מטר על הציר והערכים ירדו כאשר יורדים כלפי הדרום. עם זאת, הרשת הישנה התבססה על דאטום (מידע גאוגרפי על צורת כדור הארץ) מיושן ולא מדויק, שלא אפשר חישובים מדויקים. לכן הוחלט להחליף את רשת ישראל הישנה ברשת ישראל החדשה, שהפכה לרשת הרשמית של ישראל ב-1994.

==פרמטרי הרשת==
רשת ישראל הישנה מוגדרת על ידי הפרמטרים הבאים:
* היטל: קסיני-סולדנר
* אליפסואיד ייחוס: קלארק 1880 מותאם
: מטר 6,378,300.789:a
: f:1/293.466
* קואורדינטות גאוגרפיות של נקודת הראשית:
: רוחב: 749."02'31°44
: אורך: 49."43'35°12
* קואורדינטות הרשת של נקודת הראשית:
: מזרח: 170,251.555 מטר
: צפון: 126,867.909 מטר
* מקדם קנה המידה על המרידיאן המרכזי: 1

==המרה מרשת ישראל הישנה לרשת ישראל החדשה==
המרה מקורבת של קואורדינטות נקודת ציון מרשת ישראל הישנה לרשת ישראל החדשה מתבצעת כך:
* לערך הקיים בציר X (ציר מזרח-מערב): מוסיפים 50,000 מטר.
* לערך הקיים בציר Y (ציר צפון-דרום): אם נקודת הציון נמצאת דרומית למצפה רמון (נקודות הדרומיות לציר ה-X ברשת הישנה) מפחיתים מהערך שלה 500,000 מטר. אם נקודת הציון נמצאת צפונית למצפה רמון מוסיפים לערך שלה 500,000 מטר.

נקודת הציון של הכותל המערבי ברשתות השונות:

{| class="wikitable" align="center" border="1"
|-
! סוג הרשת || צפון (מטר) || מזרח (מטר)
|-
| ישראל הישנה || 131,586 || 172,249
|-
| ישראל החדשה || 631,586 || 222,249
|-
| ברשת UTM || 3,518,055 || 711,575
|}

==ראו גם==
* רשת ישראל החדשה

==לקריאה נוספת==
* קרקע ומפה, מהסדר קרקעות למפת ארץ-ישראל, דב גביש, יד בן-צבי, ירושלים 1991

==קישורים חיצוניים==
* [https://web.archive.org/web/20060220050827/http://geotools.haifa.ac.il/index.php?fflag=SHOW_TERM&id=160&lang=heb רשת ישראל הישנה - אוניברסיטת חיפה]
* [https://web.archive.org/web/20110723185921/http://www.mapi.gov.il/images/ct-tm-1024.jpg המרכז למיפוי ישראל]
* [https://web.archive.org/web/20161013100640/http://tx.technion.ac.il/~zvikabh/software/ITM/ Converting latitude and longitude to Israel Transverse Mercator (ITM) coordinates]

== הערות שוליים ==

קטגוריה:ניווט
קטגוריה:ישראל: קרטוגרפיה
ישראל ישנה